**Vergeß**

Dort Unne wor jeder stolz sich e Schwob zu nenne.
Ja, wel die Schwowe halt alles besser han kenne.
Die schwowische Haiser schenner ausgschaut hann;
Un vun de Wertschaft hat de Schwob o alles verstann.
Doch dann sin Se do her kumm, un bei all dem Streß;
Hann villi vun dene Schwowe, scheinbor, bal alles vergeß.
Der En hat uf mol, mer soll`s net menne:
Pletzlich nimmi schwowisch kenne.
Der Anri erinnert sich kaum noch an was;
An ke Haus me oder och an ke Gaß.
Mancher kann sich gor an nix mer erinnre;
Un aus irgend em Grund des och net verhinnre.
Ja, Manche behaupte so gor Sie were vun do;
Vum Saarland, vun der Pfalz oder sunscht irgendwo.
Ja, ja so sin manche Schwowe heit;
Si sin uf emol ganz anre Leit.
Mein Gott, mer werd schun o mol was vergesse kenne;
Doch alles uf emol, wie soll mer des nenne?
Zum Glick sin die Meeschte immer noch Schwowe heit;
Un erinnre sich gere noch an die aldi Zeit.
Vielleicht sin o die Anre irgendwann des vergesse mol satt;
Doch ob mer Se dann net vielleicht schun vergeß hat??

Helmuth Ganzer